《风入松 和桂洲内阁赏芍药用虞文靖公韵》
明代·陆深

绝胜国色带朝酣。偏称胆瓶簪。清严开向丝纶阁，容谁驻、墙外游骖。

笑靥露匀胭粉，衣裳霞想罗衫。

黄金屋角绣云蓝。乳燕学呢喃。试把一杯黄票酒，倚阑封、罢紫泥椷。

一段太平气象，分明冀北燕南。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。